"חבר מביא חבר" –**תקנון התכנית "חבר מביא חבר" לסטודנטים ולבוגרים\***

אוניברסיטת בר-אילן מכירה ביעילות שיטת ההתעניינות וההרשמה "חבר מביא חבר" ככלי לאיתור מועמדים איכותיים ללימודים באוניברסיטה. האוניברסיטה מזמינה את הסטודנטים והבוגרים לקחת חלק פעיל בתכניות "חבר מביא חבר" במידה ומתקיימות במחלקה בה לומדים, תוך שימת לב לנוהל מטה.

# 1. תנאי השתתפות בתכנית "חבר מביא חבר":

## 1.1 מתעניין שהחליט להירשם ללימודים במסלול \_\_\_\_\_\_ (להלן: "המסלול") בעקבות המלצה של חבר שהוא סטודנט באוניברסיטה או שסיים לימודים באוניברסיטה במסלול (להלן: "סטודנט" או "בוגר", בהתאמה) ישלח פרטיו במהלך תקופת התכנית לכתובת הדוא"ל שהוגדרה לעניין זה (להלן: "תיבת התכנית"), בצירוף פרטיו של הסטודנט/הבוגר הממליץ ואישור הסטודנט/הבוגר להגשת שמו כממליץ. מיד לאחר מכן נדרש המתעניין להגיש מועמדות ללימודים בהתאם להליך הקבוע ולכללים החלים בעניין זה באוניברסיטה, תוך הגשת כל מסמכי המועמדות, חתימה על טפסים ותשלום מקדמה. מודגש כי השתתפות בתכנית תתאפשר אך ורק אם הגשת המועמדות לאוניברסיטה תתבצע לאחר משלוח הפרטים לתיבת התכנית.

## 1.2 אישור על קליטת הפרטים בתיבת התכנית ועל מועדה (להלן: "אישור הקליטה") יישלח למתעניין, תוך 48 שנות מקליטת הפרטים בהצלחה, לכתובת הדוא"ל ממנה שלח את הפרטים.

## 1.3 סטודנט/בוגר יוגדר כ"משתתף בתכנית" אם מתעניין נרשם ללימודים בעקבות המלצתו, ובתנאי שהמועמדות ללימודים הוגשה, על פי רישומי האוניברסיטה, לאחר שמלוא הפרטים הנדרשים נקלטו בתיבת התכנית.

## 1.4 למען הסר ספק, אין בקליטת פרטיו של המועמד/המתעניין ו/או במשלוח אישור על קליטת פרטיו ע"י המחלקה בקשר לתכנית "חבר מביא חבר", כדי לחייב את אוניברסיטת בר-אילן לקבלו ללימודים באוניברסיטה. קבלה ללימודים תהיה בהתאם לדרישות ולכללים החלים באוניברסיטה.

# 2. תנאים לקבלת פרס עידוד:

## 2.1 משתתף בתכנית "חבר מביא חבר" שהמליץ על מועמד אשר התקבל ללימודים במסלול והחל לימודיו אלה בפועל באוניברסיטה, יהיה זכאי לקבל פרס עידוד במסגרת התכנית. זאת לאחר שנבדק ואושר על ידי הגורם המוסמך באוניברסיטה כי החבר סטודנט פעיל והשלים לכל הפחות שלושה חודשי לימודים במסלול.

## 2.2 פרס העידוד יהיה תווי שי "תו הזהב" בערך של 500 ש"ח בגין כל חבר שנרשם והשלים לימודים כאמור לעיל, עד שלושה חברים כאמור לכל היותר לממליץ בודד. הענקת הפרס תתואם עם הסטודנט/הבוגר הממליץ.

# 3. שונות

## 3.1 אוניברסיטת בר-אילן רשאית להפסיק בכל עת את תכניות "חבר מביא חבר" הפועלות באוניברסיטה כולן או חלקן או לשנות את תנאיהן לפי שיקול דעתה.

## 3.2 התכנית מיועדת לסטודנטים ולבוגרים בלבד.

## 3.3 אוניברסיטת בר-אילן אינה אחראית לנזק מכל סוג שהוא שייגרם למועמד ו/או משתתף ו/או ממליץ זכאי ו/או לצד שלישי כלשהו (לרבות החבר) אם באופן ישיר או עקיף, בגין ההשתתפות בתכנית, ו/או בגין הזכייה בפרס העידוד ו/או בקשר עם מימוש תווי השי ומוצרים/שירותים שנרכשו באמצעותם.

## 3.4 עובדי האוניברסיטה אינם רשאים להשתתף בתכניות "חבר מביא חבר" ולא יהיו זכאים לפרס עידוד כלשהו בגין רישום של סטודנטים במסגרת תכניות אלו.

\*מסמך זה כתוב בלשון זכר, אך מיועד לנשים ולגברים כאחד.